**Školský koordinátor vo výchove a vzdelávaní**

Primárna prevencia drogových závislostí a ďalších sociálno-patologických javov v školách a školských zariadeniach

**Ing. Anna Barčíková, PhD.**

**Konzultačné hodiny:** Pondelok – štvrtok - po vzájomnej dohode.

**Email:** barcikova@zsbudatin.sk

**Telefón:** 0903 359304

**Kancelácia:** 2. Poschodie ZŠ

**Činnosť školského koordinátora vo výchove a vzdelávaní**

Na základe zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, podľa § 38 ods. 3

Školský koordinátor vo výchove a vzdelávaní koordinuje:

a) primárnu prevenciu drogových závislostí a ďalších sociálno-patologických javov,

b) prierezové témy určené školským vzdelávacím programom alebo

c) informatizáciu a vzdelávanie prostredníctvom informačno-komunikačných technológií.

... ďalej

Školský koordinátor vo výchove a vzdelávaní je pedagogický zamestnanec, ktorý v spolupráci s vedením školy, celým pedagogickým kolektívom, odbornými zamestnancami, pracovníkmi CPPPaP a inými odborníkmi z oblasti prevencie pred sociálno – patologickými javmi koordinuje preventívne aktivity v škole, ktoré predchádzajú sociálno – patologickým javom alebo ich eliminujú. Koordinátor prevencie zastrešuje, koordinuje a usmerňuje aktivity v rámci prevencie. Realizuje monitoring nevhodného a problémového správania.

**Hlavné ciele školskej prevencie:**

* prevencia sociálno-patologických javov (závislosti, záškoláctvo, delikvencia, šikanovanie, kriminalita ...),
* propagácia zdravého životného štýlu a zdravia,
* realizácia aktivít a programov na formovanie stabilnej a dynamickej osobnosti odolnej voči sociálno-patologickým javom.

Náplň práce školského koordinátora prevencie:

**Smerom k vedeniu školy**

- predložiť plán koordinátora prevencie na daný školský rok,

- viesť evidenciu a dokumentáciu rizikových žiakov,

- predbežne informovať o aktuálnej situácii v uvedenej oblasti na škole,

- poskytovať informácie o možnostiach spolupráce s CPPPaP, ako aj s inštitúciami a organizáciami zaoberajúcimi sa prevenciou,

- riešiť priestupky žiakov v súvislosti s výskytom sociálno-patologických javov.

**Smerom k triednym učiteľom a ostatným pedagogickým a odborným zamestnancom**

- pomáhať triednym učiteľom v otázkach poradenstva pri riešení problémov súvisiacichs výskytom sociálno-patologických javov,

- pomáhať pri organizovaní a zabezpečovaní preventívnych aktivít so žiakmi,

- sprostredkovať a dohliadať na realizáciu opatrení a doporučení CPPPaP ohľadom problémových žiakov v uvedenej oblasti,

- úzko spolupracovať so školským psychológom, špeciálnym pedagogom a výchovným poradcom.

**Smerom k rodičom**

- zvyšovať informovanosť rodičov o rizikách zneužívania drog a výskyte javov sociálnej patológie,

- zvyšovať informovanosť rodičov o trestnoprávnej zodpovednosti mládeže,

- informovať rodičov, zákonných zástupcov o činnosti preventívnych poradenských a iných odborných zariadeniach, o možnosti využitia ich odborných služieb zameraných na prevenciu a odstraňovanie závislostí.

**Smerom k žiakom**

- zabezpečovať realizáciu preventívnych aktivít a programov pre žiakov,

- realizovať individuálne poradenstvo pre ohrozených a rizikových žiakov,

- realizovať prieskumy aktuálnej situácie vo výskyte sociálno-patologických javov,

- aktualizovať nástenky s tematikou zdravého životného štýlu a možných sociálno-patologických javov.

.

Dôležité linky pomoci

* Linka detskej dôvery: https://www.linkadeti.sk/domov,
* linka dôvery Nezábudka: https://www.dusevnezdravie.sk/linky-pomoci,
* internetové linky dôvery: https://ipcko.sk, https://www.stalosato.sk/, http://nenormalne.sk/,
* Linka detskej istoty: http://www.ldi.sk,
* online poradňa (LIVECHAT) pomoci obetiam trestných činov, ktorej ikonka sa nachádza v pravom spodnom rohu na www.prevenciakriminality.sk,
* psychologická internetová poradňa pre mladých ľudí so zdravotným znevýhodnením https://dobralinka.sk/.